stanford-oval/wikipedia huggingface dataset:
Suomi Jazz Orkesteri

Suomi Jazz Orkesteri äänittää Fazerin tiloissa Helsingissä vuonna 1928.
Suomi Jazz Orkesteri syntyi 1927 virolaissyntyisten Konnon veljesten, Robertin ja Hanneksen, voimin, Porvoossa vaikuttaneen Konnon Jazzorkesterin pohjalta. Molemmat veljekset olivat entisiä sotilasmuusikoita, ja soittelivat sivutoimenaan eri soittokunnissa. Orkesteri aloitti viisimiehisenä; viulu, saksofoni, harmonikka, banjo ja rummut. Orkesterilla ei ollut omaa laulusolistia, mutta ravintolakeikoilla tarvittaessa joku soittajista lauloi megafoniin kappaleen kertosäettä.
Ensimmäiset levytykset orkesteri teki kesällä 1928. Levytyksistä foksi "Puuseppä" muodostui Suomen äänilevyhistorian ensimmäiseksi menestyslevyksi. Levyllä laulaa lahtelainen Jaakko Pulli. Samanaikaisesti tehdyt levytykset "Kohtalonvalssi" ja "Anna, oi armas Anna", olivat myös myyntimenestyksiä.
Toukokuussa 1929 orkesteri levytti seuraavan kerran, ja näiden sessioiden suurin hitti oli "Asfalttikukka", jolla laulajana toimi Ture Ara, salanimellä Topi Aaltonen. Orkesterin viimeiset omat levyt tehtiin vuotta myöhemmin. Tällöin kokoonpano oli jo kahdeksanmiehinen, ja yhtenä kolmesta haitaristista toimi Vili Vesterinen, ennen Dallapéhen siirtymistään. Hannes Konnosta tuli myöhemmin menestyvä iskelmäsäveltäjä. Hänen tunnetuimpia teoksiaan on valssi "Ruusuja hopeamaljassa".
Diskografia

Kohtalonvalssi / Merimiespoika (HMV A.L. 0940 • 1928)

Anna, oi armas Anna / Kulkurinvalssi (HMV A.L. 0941 • 1928)

Espanjatar olen sorja / Tukkipoika (HMV A.L. 0942 • 1928)

Puuseppä / Poika oli  Pohjan Torniosta (HMV A.L. 0943 • 1928)

Asfalttikukka / Havaiji (HMV A.L. 1025 • 1929)

Torpan poika / Tuusulan polkka (HMV A.L. 1052 • 1929)

Keskiyön tango / Meripojan kaipaus (HMV A.L. 1053 • 1929)

Palokuntamarssi / Pietarsaaren marssi (HMV A.L. 1107 • 1930)

Leirikepposia / Voittajien marssi (HMV A.L. 1163 • 1930)
Lähdeteokset

Pekka Gronow, Jukka Lindfors & Jake Nyman: Suomi soi 1 - Tanssilavoilta tangomarkkinoille, Tammi, 2002
Jukka Haavisto: Puuvillapelloilta kaskimaille: Jatsin ja jazzin vaiheita Suomessa.  Helsinki:  Otava, 1991.  ISBN 951-1-11419-0  Ladattava epub-tiedosto, Musiikkiarkisto 2017.
Kiss of Life

| Kiss of Life |
| --- | --- |
 Yhtye vuonna 2023. Vasemmalta oikealle Haneul, Belle, Natty ja Julie.
Tiedot
Jäsenet:  Julie   Natty   Belle   Haneul  
Levy-yhtiö:  S2 Entertainment  
Infobox OKNimi-testi OK: 
Kiss of Life (koreaksi 키스 오브 라이프 / Kiseu Obeu Raipeu, tyyliteltynä isoilla kirjaimilla), myös tunnettu lyhenteellä KIOF, on eteläkorealainen S2 Entertainmentin tyttöryhmä, joka debytoi heinäkuussa 2023 ensimmäisellä EP:llä Kiss of Life. Ryhmän jäsenet ovat Julie, Natty, Belle ja Haneul.
Nimi

S2 Entertainmentin mukaan ryhmän nimi ilmaisee heidän kunnianhimoansa "hengittää uutta elämää musiikkiteollisuuteen musiikillaan ja viehätysvoimallaan". Suoraan suomennettuna Kiss of Life tarkoittaisi elämän suudelmaa.
Historia > 2015-2022: Ennen debyyttiä & muodostaminen

Belle on tullut tutuksi Shim Shinin tyttärenä. Hän on työskennellyt ennen debyyttiään SM Entertainmentilla lauluntekijänä.  
Natty on ollut kilpailijana kahdessa korealaisessa reality-selviytymisohjelmissa (Sixteen, Idol School), joissa valittiin kokoonpanot ryhmille Twice ja Fromis_9. Molemmissa ohjelmissa Natty pääsi viimeiseen episodiin, mutta ei kuitenkaan tullut valituksi lopullisiin kokoonpanoihin. Vuonna 2020 hän debytoi sooloartistina singlealbumillaan Nineteen.  
Julie oli harjoittelijana YG Entertainmentin The Black Labelilla vuosina 2017-2020.  
Haneulin elämästä ennen debyyttiä ei löydy luotettavia tietoja.
Heinäkuussa 2022 Natty solmi sopimuksen S2 Entertainmentin kanssa. Joulukuussa levy-yhtiö paljasti suunnittelevansa uuden tyttöryhmän debyyttia seuraavana vuonna.
Historia > 2023: Debyytti Kiss of Life ja Born to Be XX

Toukokuussa 2023 S2 Entertainment julkaisi ensimmäisen teaserin (suom. härnääjä, kiusaaja), jossa tuli ilmi, että ryhmän olisi tavoite debyytata heinäkuussa. Natty oli ensimmäinen ryhmän paljastettu. Hänen jälkeensä loput jäsenet esiteltiin seuraavassa järjestyksessä; Belle, Julie, Haneul.  Kesäkuussa toinen teaser julkaistiin kertoen debyyttipäivämäärän olevan 5.7.
Debyyttialbumi Kiss of Life sisältää kuusi kappaletta, joista pääsingle on "Shhh". Albumilla on kaikkien jäsenten omat soolot; Nattyn "Sugarcoat", Bellen "Countdown", Julien "Kitty Cat" ja Haneulin "Play Love Games".
Syyskuun lopulla levy-yhtiö julkaisi jälleen uuden teaserin koskien ryhmän seuraavaa albumia ilmoittaen sen nimen olevan Born to Be XX.  Albumi tuli ulos 8.11., pääsinglenään "Bad News".  Viikkoa myöhemmin albumin toinen single, "Nobody Knows", sai oman musiikkivideon.  Born to Be XX sisältää seitsemän kappaletta. Ensimmäisen päivän aikana levy myi 11 141 kopiota.
Historia > 2024-: Midas Touch, Kiss Road ja Lose Yourself

Maaliskuussa 2024 vihjeitä uudesta albumista tuli, kun S2 julkaisi julisteen kertoen Kiss of Lifen julkaisevan ensimmäisen singlealbuminsa Midas Touch 3.4.  Singlealbumi sisältää kaksi kappaletta, pääsinglen "Midas Touch" ja sivukappaleen "Nothing".  Albumi myi 69 659 kopiota ensimmäisen viikon aikana tehden siitä yhtyeen myydyimmän.
Kesäkuussa ilmoitettiin uudesta singlestä "Sticky", joka julkaistiin digitaalisena singlenä 1.7. Julkaisuun sisältyy myös sivukappale "Te Quiero".
Elokuussa Kiss of Life paljasti järjestävänsä ryhmän ensimmäisen maailmankiertueen Kiss Road sisältäen keikkoja Koreassa, Yhdysvalloissa ja Kanadassa lokakuusta joulukuuhun 2024. Kiertue starttasi Koreasta Olympic Hall:ilta 26.-27. lokakuuta.  Kappalesettiin sisältyi myös julkaisemattoman kappaleen "Winehouse".
Kuukauden kuluttua kiertueen julkaisusta S2 Entertainment ilmoitti kolmannesta EP:stä, joka tuli ulos 15.10. nimellä Lose Yourself pääsinglenään "Get Loud".  Ennakkojulkaisuna oli "R.E.M", joka sai musiikkivideon jo 4.10. ennen koko albumin julkaisua.  Lose Yourself sisältää seitsemän kappaletta. Sivukappale "Igloo" on noussut kuuntelijoiden suosioon, ja se trendaa tällä hetkellä laajasti sosiaalisessa mediassa.
Artistius > Roolimallit

Julie kertoi haastattelussa ryhmän ihailevan Blackpinkin, 2NE1:n ja BigBangin musiikkia sekä uraa.  Muut jäsenet kertoivat myös, että yhtye on vaikuttunut useista maailmankuuluista artisteista, kuten Ariana Grande, SZA, Rihanna ja Rosalia.  Kaikki jäsenet mainitsivat kuuntelevansa paljon R&B- ja hip-hop -musiikkia.
Julie valitsi roolimalleikseen Blackpinkin ja 2NE1:n, Natty BoAn ja Yerin Baekin, Belle Sabrina Carpenterin ja Haneul Olivia Rodrigon.
Yhteistyöt

Helmikuussa 2024 Maybelline New York ilmoitti valitsevansa Kiss of Lifen brändilähettilääkseen.
Jäsenet

Julie (쥴리), oik. nimeltään Julie Han, syntynyt vuonna 2000, korealais-amerikkailainen
Natty (나띠), oik. nimeltään Anatchaya Suputhipong, syntynyt vuonna 2002, thaimaalainen
Belle (벨), oik. nimeltään Shim Hye-won, syntynyt vuonna 2004, korealais-amerikkalainen
Haneul (하늘), oik. nimeltään Won Ha-neul, syntynyt vuonna 2005, korealainen
Asemat ja koodivärit

Julie (punainen) - johtaja, pääräppäri, johtava tanssija
Natty (musta) - päätanssija, johtava räppäri, subvokalisti
Belle (pinkki) - päävokalisti
Haneul (sininen) - johtava vokalisti, maknae (nuorin)
Diskografia > EP:t

Kiss of Life (2023)
Born to Be XX (2023)
Lose Yourself (2024)
Diskografia > Singlealbumit

Midas Touch (2024)
Diskografia > Singlet

"Shhh" (2023)
"Bad News" (2023)
"Nobody Knows" (2023)
"Midas Touch" (2024)
"Sticky" (2024)
"R.E.M" (2024)
"Get Loud" (2024)
"Igloo" (2024)
Hedekas

| Hedekas |
| --- | --- |
 Hedekas
 Koordinaatit: 58°38′44″N, 11°47′10″E 
Valtio:   Ruotsi
Lääni:  Länsi-Götanmaan lääni
Maakunta:  Bohuslän
Kunta:  Munkedal
Väkiluku (31.12.2023):  398
Hedekas on taajama Munkedalin kunnassa Länsi-Götanmaan läänissä Bohuslänin historiallisessa maakunnassa Ruotsissa. Taajamassa oli 398 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Hedekas Wikimedia Commonsissa
Ruotsin läänit

Ruotsi on jaettu 21 lääniin (ruots. län), jotka on edelleen jaettu 290 kuntaan (ruots. kommun).
Historia

Birger-jaarli ja Maunu Ladonlukko perustivat linnaläänit aikana, jolloin ledungit korvattiin uudella organisaatiolla vakituisten verojen keräämiseksi. Lisäksi perustettiin ylläpitoläänejä kuningasperheen jäsenille, panttiläänejä yksityishenkilöille lainaksi ja palvelusläänejä sotilaspalveluksia vastaan. Tämä linnaläänijako perustui maakuntiin.
Uusi lääniorganisaatio muodostettiin vuoden 1634 hallitusmuodon myötä, eivätkä läänien rajat siinä enää olleet täysin yhteneviä maakuntien kanssa.
Nykyinen läänijako on pääpiirteissään ollut voimassa vuodesta 1810 lähtien (vuosi sen jälkeen kun Ruotsi luovutti Suomen Venäjälle). Kolme suurta muutosta on kuitenkin toteutettu:
Tukholman kaupungin (ruots. överståthållarämbetet) ja Tukholman läänin yhdistäminen uudeksi Tukholman lääniksi vuonna 1968
Kristianstadin ja Malmöhusin läänien yhdistäminen Skånen lääniksi vuonna 1997
Göteborgin ja Bohusin, Älvsborgin ja Skaraborgin läänien yhdistäminen Länsi-Götanmaan lääniksi vuonna 1998. Samalla Habon ja Mullsjön kunnat siirrettiin Skaraborgin läänistä Jönköpingin lääniin kansanäänestysten perusteella.
Lisäksi Kopparbergin lääni muutti nimensä Taalainmaan lääniksi vuoden 1997 alussa.
Läänien hallinto-organisaatiot

Viranomaistehtäviä lääneissä hoitavat lääninhallitukset, jotka ovat osa valtionhallintoa. Poliittisia tehtäviä hoitavat maakäräjät (ruots. landsting), joiden päättäjät läänien asukkaat valitsevat.
Läänien hallinto-organisaatiot > Lääninhallitus

Lääninhallitus on valtion alueellinen edustaja ja toimii linkkinä läänien ja valtion välillä. Hallitus nimittää lääninhallituksen johtajan, jota kutsutaan maaherraksi. Lääninhallitus vastaa muun muassa tietyistä sosiaalihuoltokysymyksistä ja alueellisesta yhdyskuntasuunnittelusta. Läänintyölautakunta ja metsänhoitohallitus ovat esimerkkejä muista valtiollisista elimistä läänissä. Lääninlautakunta tai vastaava on alisteinen valtiolliselle toimijalle ja työskentelee samoissa kysymyksissä, mutta alueellisella tasolla.
Läänien hallinto-organisaatiot > Maakäräjät

Maakäräjissä päätöksenteosta vastaa asukkaiden suorilla vaaleilla valitsema maakäräjävaltuusto. Se nimittää maakäräjähallituksen, joka johtaa maakäräjien työtä. Tärkein vastuualue on terveydenhuolto. Muita tavallisia tehtäviä ovat hammashoito, koulutus, kulttuuri (enimmäkseen lääninmusiikki, -teatterit ja -museot) ja elinkeinoelämän tukeminen. Vastuu joukkoliikenteestä jaetaan usein kuntien ja maakäräjien kesken. Maakäräjien toiminta rahoitetaan valtionavustuksilla, maakäräjäverolla ja erinäisillä maksuilla.
Gotlannin läänissä ei ole maakäräjiä, vaan sen tehtävistä huolehtii Gotlannin kunta. Skånen läänin maakäräjät ja Länsi-Götanmaan läänin maakäräjät ovat kokeiluluonteisesti saaneet muita maakäräjiä enemmän paikallista itsehallintoa; niillä on esimerkiksi suurempi vastuu aluekehityksestä.
Nykyisen läänijaon tulevaisuus

Ruotsissa hallitus nimittää selvityksiä varten vastuukomitean (ruots. Ansvarskomittén), johon kuuluu jäseniä kaikista valtiopäivillä edustettuina olevista puolueista. Se sai tehtäväkseen selvittää läänien tulevia tehtäviä, rakennetta, lukumäärää ja rajoja. Komitea jätti pääraporttinsa helmikuussa 2007, jossa se ehdotti läänien määrän vähentämistä kuuteen tai yhdeksään. Ajatuksena oli, että jokaisessa läänissä olisi myös vaativan tason sairaanhoitoa ja suuri yliopisto. Uusi läänijako toteutuisi vuonna 2014, jos päätökset siitä tehtäisiin vuonna 2010.
Raportin jälkeen läänin ovat neuvotelleet keskenään läänijaosta. Neljä pohjoisinta lääniä haluaa yhdistyä kahdeksi lääniksi. Sveanmaalla aluejako on kaikkein ongelmallisin. Tukholman lääni ei halua yhdistyä muihin lääneihin, mutta tietyt läänit haluaisivat yhdistyä siihen. Jopa Örebron lääni haluaa liittyä Tukholman lääniin, mikä jättäisi Värmlannin läänin yksin. Uppsalan, Gävleborgin ja Taalainmaan läänit ovat pyytäneet lupaa perustaa Sveanmaan alueen, johon kuuluisivat myös Örebron ja Västmanlandin läänit. Lopulta siihen voisivat liittyä myös Värmlannin ja Södermanlandin läänit. Värmlannin läänissä on harkittu myös liittymistä Länsi-Götanmaan lääniin.
Lakkautetut tanskalaiset läänit nykyisen Ruotsin alueella

Tanskan lääninhallinto koostui aiemmin tietystä määrästä suuria läänejä ja suuresta määrästä pienempiä läänejä ja muita hallinnollisia alueita. Trondheimin lääni, johon Jämtland ja Härjedalen kuuluivat koostui esimerkiksi noin 40 pienemmästä läänistä. Läänin jaettiin laskentalääneihin (ruots. räkenskapslän), maksulääneihin (ruots. avgiftslän) ja palveluslääneihin (ruots. tjänstelän). Laskentalääneissä lääninherra sai vuosittain tietyn palkan ja loppu meni kruunulle. Maksulääneissä lääninherra keräsi tietyn summan rahaa annettavaksi kruunulle, ja sai pitää loput itse. Palvelusläänissä lääninherra sai itse pitää koko läänin verotulot. Lääninrajat ja läänien lukumäärä vaihteli. Esimerkiksi Åhusin lääni lakkautettiin, kun Kristianstad rakennettiin ja Lyckån lääni lakkautettiin, kun Kristianopel rakennettiin.
Verokirjanpito tältä ajalta on Tanskan valtionarkistossa Kööpenhaminassa, paitsi Jämtlandin ja Härjedalenin osalta Oslossa.
Suurempikokoiset nykyisin Ruotsissa sijaitsevat tanskalaisajan läänit eritellään seuraavassa taulukossa. Tanskan valtionarkiston kokoelmissa ne on ilmoitettu oman otsikon alla. On syytä huomata, että läänejä oli paljon enemmän kuin taulukossa on ilmoitettu. Osa lääneistä oli suuria ja tärkeitä, osa hyvin pieniä. Esimerkiksi Brunnbyn pitäjät kartanot olivat Jonstorpin ja Brunnbyn pitäjien sekä "Kullenin läänin" ja "Stubbarpin läänin" alaisuudessa.
Yksi suuri poikkeus on olemassa. Lundagårdin lääni, jonka pääkaupunkina toimi Lund oli ajoittain suhteellisen itsenäinen lääni 1500-luvulla, mutta vuosien 1602 ja 1658 välillä se oli Malmöhusin läänin alaisuudessa.
| Lääni | Pääkaupunki | Maakunta | Liitettiin |
| --- | --- | --- | --- |
| Helsingborgin lääni | Helsingborg | Skåne | Malmöhusin lääniin 1669 |
| Landskronan lääni | Landskrona | Skåne | Malmöhusin lääniin 1669 |
| Sölvesborgin lääni | Sölvesborg | Skåne ja Blekinge |  |
| Åhusin lääni | Åhus | Skåne ja Blekinge |  |
| Lundagårdin lääni | Lund | Skåne | Malmöhusin lääniin 1669 |
| Lyckån lääni | Lyckå | Blekinge |  |
| Kristianopelin lääni | Kristianopel | Blekinge |  |
| Malmöhusin lääni | Malmöhus | Skåne | Skånen lääniin 1997 |
| Trondheimin ja Nidarosin lääni | Trondheim | Jämtland ja Härjedalen |  |
| Visborgin lääni | Visby | Gotlanti |  |
| Båhusin ja Vikenin lääni | Bohusin linnoitus | Bohuslän |  |
| Gladsaxin lääni | Gladsaxehus | Skåne |  |
| Varbergin lääni | Varberg | Halland |  |
| Halmstadin lääni | Halmstad | Halland |  |
| Laholmin lääni | Laholm | Halland |  |
Aiheesta muualla

Wikimedia Commonsissa on kuvia tai muita tiedostoja aiheesta .
Länsstyrelserna (ruotsiksi) (Lääninhallitusten virallinen Internet-sivusto)
Sveriges Länskartor (Arkistoitu – Internet Archive) (ruotsiksi)
SCB Regina Web Map (kartta Ruotsin aluejaoista)
Ruotsin läänit
| --- | --- |
Nykyiset läänit:  Blekingen lääni  Gotlannin lääni  Gävleborgin lääni  Hallandin lääni  Itä-Götanmaan lääni  Jämtlandin lääni  Jönköpingin lääni  Kalmarin lääni  Kronobergin lääni  Länsi-Götanmaan lääni  Norrbottenin lääni  Skånen lääni  Södermanlandin lääni  Taalainmaan lääni  Tukholman lääni  Uppsalan lääni  Värmlannin lääni  Västerbottenin lääni  Västernorrlandin lääni  Västmanlandin lääni  Örebron lääni 
Lakkautetut läänit:  Göteborgin ja Bohusin lääni  Kristianstadin lääni  Malmöhusin lääni  Skaraborgin lääni  Tukholman kaupunki  Älvsborgin lääni 
| n k Ruotsin aluejaotukset |
| --- | --- |
Nykyiset hallintoalueet: 21 lääniä • 20 maakäräjää • 290 kuntaa • 2 523 piiriä (Ruotsin piirit) • kunnanosia (joissakin kunnissa)
Kuntauudistukset: Ruotsin kuntauudistukset • Ruotsin kunnat 1952
Historialliset kuntamuodot: kaupunki (Ruotsin kaupungit) • kauppala (Ruotsin kauppalat) • maalaiskunta • taajaväkinen yhdyskunta (Ruotsin taajaväkiset yhdyskunnat) • epäitsenäinen kauppala (Ruotsin epäitsenäiset kauppalat)
Historialliset pääalueet: Götanmaa • Sveanmaa • Norlanti
Muita historiallisia aluejaotuksia: 25 maakuntaa • kihlakunta/laivakunta/vuorikunta/käräjäkunta (Ruotsin kihlakunnat) • pitäjä • neljänneskunta • ruotu
Epävirallisia alueita: Bergslagen • Glasriket • Mälarinlaakso • Sjuhärad • Ruotsin ruukkialueet
Tilastollisia aluejakoja: 1 940 taajamaa (Ruotsin taajamat) • 2 876 pientaajamaa (Ruotsin pientaajamat) • 21 NUTS-aluetta (Ruotsin NUTS-alueet) • 291 kuntien keskustaajamaa
Ruotsin kirkon aluejaot: 13 hiippakuntaa • 130 rovastikuntaa • pastoraatteja • 1 439 seurakuntaa • seurakuntayhtymiä
Euroopan maiden ylimmän tason hallinnollinen jako
Alankomaat
Albania
Andorra
Armenia²
Azerbaidžan¹
Belgia
Bosnia ja Hertsegovina
Bulgaria
Espanja
Georgia¹
Irlanti
Islanti
Italia
Itävalta
Kazakstan¹
Kosovo
Kreikka
Kroatia
Kypros²
Latvia
Liechtenstein
Liettua
Luxemburg
Malta
Moldova
Monaco
Montenegro
Norja
Pohjois-Makedonia
Portugali
Puola
Ranska
Romania
Ruotsi
Saksa
San Marino
Serbia
Slovakia
Slovenia
Suomi
Sveitsi
Tanska
Tšekki
Turkki¹
Ukraina
Unkari
Valko-Venäjä
Venäjä¹
Viro
Yhdistynyt kuningaskunta
¹ Sijaitsee sekä Euroopassa että Aasiassa

² Aasiassa sijaitseva, kulttuurihistoriallisesti eurooppalainen valtio
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Sveriges län
Ruotsin maakunnat (nimetty) ja nykyiset läänit (paksut mustat viivat) samalla kartalla. Maakuntien ja läänien rajat poikkeavat monin paikoin toisistaan.
Ruotsin läänit vuonna 2007. Kunkin läänin kirjainkoodi on ilmoitettu taulukossa vasemmalla.
Käännös suomeksi
Paul on kuollut

Paul on kuollut (engl. Paul is dead) on urbaanilegenda ja salaliittoteoria, jonka mukaan The Beatles -yhtyeen jäsen Paul McCartney olisi kuollut vuonna 1966 ja korvattu kaksoisolennolla. Huhu julkaistiin tiettävästi ensimmäisen kerran 17. syyskuuta 1969 Draken yliopiston Times-Delphic-lehdessä. McCartneyn väitettiin kuolleen auto-onnettomuudessa, jossa ruumis paloi tunnistamattomaksi.
Näyttö > ”Vihjeitä” levynkansissa ja kappaleissa

Näyttö McCartneyn kuolemasta koostuu kuvitelluista vihjeistä, joita väitetään löytyvän useilta The Beatlesin albumeilta, esimerkiksi takaperin soitetuista laulujen sanoista ja yksityiskohdista albumien kansissa. Usein mainittu esimerkki on Abbey Roadin kansi, jossa McCartney on ainut paljasjalkainen beatle ja kävelee eri tahdissa kuin muut yhtyeen jäsenet. On myös väitetty että peiliä käyttämällä rummun kylkeen painetut sanat Sgt. Pepper’s Lonely Hearts Club Bandin kannessa paljastavat salaviestinselvennä ja että albumin kappaleessa ”A Day in the Life” kuullaan takaperin soitettuna sanat ”We miss you Paul, we miss you Paul” (suom. ’kaipaamme sinua Paul’). Albumin kannessa oleva kitaran muotoinen kukka-asetelma, joka on sijoitettu Beatles-nimen alle, on mahdollista hahmottaa tekstiksi ”PAUL”.lähde?
Beatlesin vuoden 1968 "Valkoinen tupla"-albumilla, avantgardistisessa kappaleessa Revolution 9 kuullaan mm. John Lennonin, George Harrisonin, Lennonin naisystävän Yoko Onon sekä The Beatlesin levyjen tuottajan George Martinin puhetta. Kappaleella kuullaan myös toistuvasti studioteknikon lausumat sanat ”number nine, number nine”. Takaperin kuunnellessa siinä voi halutessaan kuulla sanat ”turn me on, dead man”, minkä salaliittoteoreetikot väittivät viittavan Pauliin.lähde?
Lennonin vuoden 1967 kappaleesta ”Strawberry Fields Forever” tehdyllä musiikkivideolla McCartneyn väitetään näyttävän selvästi erilaiselta kuin vuonna 1966. Lisäksi kappaleen lopussa Lennon sanoo jotain hiljaisella ja epäselvällä äänellä ja hänen on tulkittu sanoneen ”I buried Paul” (suom. ’minä hautasin Paulin’).lähde?
Lennon itse kertoi lausuneensa sen sijaan sanat cranberry sauce (suom. 'karpalokastike').
The Beatlesin vuoden 1967 albumin Sgt. Pepper’s Lonely Hearts Club Bandin kannessa, jossa yhtyeen jäsenet seisovat vierekkäin, McCartney on kuvassa pidempi kuin Lennon, kun taas aiemmissa kuvissa Lennon ja Paul ovat samanpituisia. Samalla albumilla on kappale ”She’s Leaving Home”, joka kertoo tytöstä, joka karkaa kotoaan. Kappaleen ensimmäisessä säkeistössä lauletaan sanat ”Wednesday morning at five o’clock” (suom. ’keskiviikkoaamuna kello viideltä’), mikä on yhdistetty Paulin mahdolliseksi kuolinajaksi.lähde?
The Beatlesin elokuvassa Magical Mystery Tour ja samannimisellä vuoden 1967 albumilla on kappale ”Your Mother Should Know”, jonka musiikkivideo nähtiin elokuvassa. Siinä jokaisella beatlella on päällään valkoinen puku, jonka rinnuksessa kaikilla muilla on punainen ruusu, mutta McCartneyn ruusu on musta. Tämän on katsottu olleen yksi monista vihjeistä ja symboloivan kuolemaa.lähde?
Vuoden 1969 The Beatlesin kappale Come Together on myös yhdistetty ”Paul on kuollut” -väitteeseen, sillä laulun kirjoittaneen John Lennonin väitetään kuulleen ”Paulin hautajaisissa” sanat Come together, over me, minkä hän olisi tulkinnut tarkoittavan, että yhtyeen täytyisi jatkaa ilman häntä.lähde?
Näyttö > Paul McCartneyn väitetty ulkonäön muuttuminen

On myös väitetty, että Paulin ulkonäkö olisi muuttunut vuoden 1966 jälkeen, ja että hänen silmiensä väri olisi vaihtunut tummasta vihertäväksi. Ulkonäön muuttumista voidaan tosin selittää myös McCartneyn painon vaihtelulla vuosien aikana. Myös McCartneyn pituuden on tosin katsottu vaihdelleen vuosien aikana, samoin kuin pään muodon sekä korvien sijainnin.lähde?
InSight

| InSight |
| --- | --- |

Organisaatio:  NASA
Kohde:  Mars, Elysium Planitia; 4.5°N 135.0°E
Laukaisu:  5. toukokuuta 2018 Kalifornia, Yhdysvallat
Kohteessa:  2018-11-2626. marraskuuta 2018 19:52:59 UTC
Aiheesta muualla
Virallinen sivusto
InSight (Interior Exploration using Seismic Investigations, Geodesy and Heat Transport) on NASAn Mars-laskeutuja, joka laukaistiin matkaan 5. toukokuuta 2018. Luotaimen matka kesti noin seitsemän kuukautta ja se laskeutui Marsin Elysium Planitialle 26. marraskuuta 2018 kello 21:54 EET. Automatiikka, joka laukaisi ensin laskuvarjon ja lopuksi käytti rakettimoottoreita, toimi moitteettomasti. InSight on ensimmäinen Kaliforniasta tehty planeettojenvälinen laukaisu.
Tehtävän päätarkoituksena on tutkia Marsin geologiaa. Se on ensimmäinen Marsin sisärakenteeseen keskittyvä luotain. Laskeutujan pääinstrumentit ovat seismometri ja lämpöanturi. Seismometrillä mitataan mahdollisia maaperän järistyksiä. Lämpöanturi porataan 5 metrin syvyyteen ja sillä mitataan Marsin ytimestä nousevan lämmön määrää.
Lennolle lähti mukaan kaksi CubeSat-nanosatelliittia, MarCO-A and MarCO-B, jotka välittivät laskeutumisvaiheessa mahdollisimman nopeasti tietoa InSightista Maahan. Ne lentävät itsenäisesti omalla radallaan ja InSightin onnistuminen ei ole sidottu niihin.
InSightin toteutuksen päävastuu on NASAn Jet Propulsion Laboratorylla. Luotaimen rakensi ja testasi Lockheed Martin. InSight on osa NASAn Discovery-ohjelmaa. Seismometri SEIS on luotaimen pääinstrumentti ja Ranskan avaruusjärjestön toimittama.
Historia

Joulukuussa 2015 tuli ilmi, että Seismic Experiment for Interior Structure (SEIS) -instrumentin antureita sisältävässä tyhjiösäiliössä on vuoto. Tyhjiösäiliön sinetöinnin jälkeen havaittu vuoto estäisi antureiden halutun toiminnan, joten sitä alettiin korjata Ranskassa. Instrumentti pyrittiin korjaamaan ja toimittamaan edelleenlähde tarkemmin?tammikuussa Yhdysvaltoihin luotaimeen asennettavaksi ja laukaisu suorittamaan aiotusti maaliskuussa. Lukuisten epäonnistuneiden korjausyritysten jälkeen pian samassa kuussa NASA päätti, ettei luotainta ehditä laukaista aiotussa laukaisuikkunassa 4. maaliskuuta 2016. Laukaisu toteutui seuraavassa laukaisuikkunassa 5. toukokuuta 2018.
Rakenne

Luotaimen rakenne pohjautuu vahvasti vuonna 2008 laskeutuneeseen Phoenix-laskeutujaan. Sähköä luotaimelle tuottaa aurinkopaneelit.